钦定古今图书集成/方舆汇编/边裔典/第045卷 > 《奇肱国赞》晋·郭璞
## 钦定古今图书集成/方舆汇编/边裔典/第045卷 > 《奇肱国赞》晋·郭璞

“妙哉工巧，《奇肱》之人。因风构思，制为飞轮。”凌颓遂轨，
帝汤是宾。

商

### 成汤十九年氐羌来宾

按：《竹书纪年》云云。

按《山海经、海内经》，伯夷父生西岳，西岳生先龙，先龙
是始生氐羌，氐羌乞姓。〈注〉“伯夷父，颛顼师”，今氐羌，其
苗裔也。

### 武丁二十四年氐羌来宾

按：《竹书纪年》云云。

按：《史记西南夷传》：“自冉駹以东，北君长以什数，白马
最大，皆氐类也。”〈注〉《索隐》曰：案：夷邑名，即“白马氐”也。